CELEX: 62014TN0064
Language: sl
Date: 2014-01-29 00:00:00
Title: Zadeva T-64/14: Tožba, vložena 29. januarja 2014 – Good Luck Shipping proti Svetu

29.3.2014   
            
            
               SL
            
            
               Uradni list Evropske unije
            
            
               C 93/28
            
         Tožba, vložena 29. januarja 2014 – Good Luck Shipping proti Svetu
   (Zadeva T-64/14)
   2014/C 93/49
   Jezik postopka: angleščina
   
      Stranki
   
   
      Tožeča stranka: Good Luck Shipping LLC (Dubaj, Združeni arabski emirati) (zastopniki: F. Randolph, QC (Queen's Counsel), M. Lester, Barrister in M. Taher, Solicitor)
   
      Tožena stranka: Svet Evropske unije
   
      Predlog
   
   Tožeča stranka Splošnemu sodišču predlaga:
   
               —
            
            
               naj Sklep Sveta 2013/661/SZVP z dne 15. novembra 2013 o spremembi Sklepa 2010/413/SZVP o omejevalnih ukrepih proti Iranu (UL L 306, str. 18) in Izvedbeno uredbo Sveta (EU) št. 1154/2013 z dne 15. novembra 2013 o izvajanju Uredbe (EU) št. 267/2012 o omejevalnih ukrepih proti Iranu (UL L 306, str. 3) razveljavi;
            
         
               —
            
            
               naj na podlagi člena 277 PDEU ugotovi, da se Sklep Sveta 2013/497/SZVP (1) z dne 10. oktobra 2013 in Uredba Sveta (EU) št. 971/2013 (2) z dne 10. oktobra 2013 („oktobrski ukrepi“) ne uporabljata;
            
         
               —
            
            
               naj toženi stranki naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja sedem tožbenih razlogov.
   
               1.
            
            
               S prvim tožbenim razlogom zatrjuje, da je treba ugotoviti, da se oktobrski ukrepi ne uporabljajo v delu, v katerem se nanašajo na tožečo stranko, in da so brez pravne podlage.
            
         
               2.
            
            
               Z drugim tožbenim razlogom zatrjuje, da je Svet kršil legitimna pričakovanja tožeče stranke in načela določnosti, pravne varnosti, ne bis in idem, res iudicata in prepovedi pravnomočnosti.
            
         
               3.
            
            
               S tretjim tožbenim razlogom zatrjuje, da je Svet kršil obveznost obrazložitve.
            
         
               4.
            
            
               S četrtim tožbenim razlogom zatrjuje, da je Svet kršil pravico tožeče stranke do obrambe.
            
         
               5.
            
            
               S petim tožbenim razlogom zatrjuje, da je Svet napačno presodil, da so v zvezi s tožečo stranko izpolnjena merila za uvrstitev na seznam, in ni navedel dokazov, ki upravičujejo uvrstitev tožeče stranke na seznam.
            
         
               6.
            
            
               S šestim tožbenim razlogom zatrjuje, da izpodbijani ukrepi kršijo temeljne pravice tožeče stranke, vključno z njeno pravico do spoštovanja ugleda in lastnine.
            
         
               7.
            
            
               S sedmim tožbenim razlogom zatrjuje, da je Svet zlorabil svoja pooblastila s sprejetjem izpodbijanih ukrepov; sankcioniranje tožeče stranke ob neupoštevanju sodbe Sodišča naj ne bi pomenilo ustrezne uporabe njegovih pooblastil.
            
         
      (1)  Sklep Sveta 2013/497/SZVP z dne 10. oktobra 2013 o spremembi Sklepa Sveta 2010/413/SZVP o omejevalnih ukrepih proti Iranu (UL L 272, 12.10.2013, str. 46).
   
      (2)  Uredba Sveta (EU) št. 971/2013 z dne 10. oktobra 2013 o spremembi Uredbe (EU) št. 267/2012 o omejevalnih ukrepih proti Iranu (UL L 272, 12.10.2013, str. 1).